  Анжелика Тихонова корреспондент Ижкарысь 83 номеро гимназиын 1-тӥ коньывуонысен выль ӵектос ужзэ мытоз – 8-11 классъёсын дышетскисьёслы гурт возёс ӧръя класс усьтозы. Со сярысь Ижкар администрацилэн пресс-службаез ивортэ. Ӵектос улсын дышетскисьёс усьтэм лекциосы, мастер-классъёсы пыриськозы, экскурсиосы, стажировкаосы, агрохакатонъёсы ветлозы Дышетскон улсын пиналъёсты агрономия, ландшатфной дизайн, ветеринария, сити-фермерство, гурт возёс машинаосты уже кутон, будос будэтонын менеджмент, гурт возёс биотехнологиос, теплица технологиос, сад-бакча возён ӧръёсын тодматозы. Гурт возёс ӧръя классын дышетскисьёс физикаез, математикаез, биологиез, химиез мургес дышетонъя профилья программаосты ӟечгес валаны, научно-исследовательской ужъёс лэсьтыны быгатозы. Со сяна агроклассын дышетскем Worldskills Йӧскалык чемпионатэ пыриськныы кулэ луись тодон-валанъёс но быгатонлыкъёс басьтыны луонлык сётоз. Дышетсконъёс ужан нуналъёсы арняяз огпол ортчозы Ӵектос Удмуртиысь гурт возёсъя но сиён-юонъя министерство, Ижкар администрациысь дышетонъя управление, Ижкарысь гурт возёсъя академия, Дышетон инновациосъя центр, Быгатонлыко нылпиослы дышетонъя улосвыл центр но 83 номеро гимназия юрттэм улсын улонэ пыӵатӥське. Тегъёс: Дышетон Ижкар нылпиос гуртвозёс школаос  